钦定古今图书集成/明伦汇编/氏族典/第498卷 > 《苏州府志》 > 𩰚克黄
## 钦定古今图书集成/明伦汇编/氏族典/第498卷 > 《苏州府志》 > 𩰚克黄

按《万姓统谱》：克黄，子文之孙，楚箴尹也。楚王杀越椒，
灭若敖氏之宗，惟克黄使于齐，还，闻难人曰：“不可以
入。”克黄曰：“弃君之命，独谁受之？君，天也，天可逃乎？”遂
归复命，自拘于司败。王思子文之功，曰：“子文无后，何
以劝善？”使复其所，改命曰：“生若敖之族。使非克黄，𩰚
氏将不血食矣。”